L'Institut per al Desenvolupament i la Promoció de l'Alt Pirineu i Aran (IDAPA), organisme autònom del Departament de Política Territorial i Obres Públiques, creat i regulat per la Llei 28/2002, de 30 de desembre, té per objecte, d'acord amb l'article 2 de la seva Llei reguladora, el desenvolupament integral i la promoció de l'Alta Ribagorça, l'Alt Urgell, la Cerdanya, el Pallars Jussà, el Pallars Sobirà i Era Val d'Aran.
D'acord amb l'article 3 de la Llei esmentada, són funcions de l'Institut adoptar mesures per impulsar el desenvolupament dels diferents sectors d'activitat de l'Alt Pirineu i Aran, fomentar-ne la projecció i fer-ne conèixer els trets d'identitat, impulsar polítiques sostenibles de desenvolupament demogràfic i cohesió social que garanteixin infraestructures culturals i d'ensenyament presencial i a distància, i qualsevol altra funció que ajudi a assolir el desenvolupament integral i sostenible de l'Alt Pirineu i Aran.
En exercici d'aquestes funcions i per tal de poder assolir-ne l'objecte, es considera oportú obrir aquesta línia d'ajuts per mantenir la col·laboració amb els ens locals, les associacions i entitats representatives de l'Alt Pirineu i Aran, en el camp del patrimoni i el desenvolupament local.
Per tot això, d'acord amb el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i la normativa bàsica estatal de la Llei 38/2003, de 17 de novembre, general de subvencions, i el seu Reglament de desplegament, aprovat pel Reial decret 887/2006, de 21 de juliol, i la resta de normativa aplicable,
Ordeno:.1 Fer pública la convocatòria per a l'any 2009 per a l'atorgament de subvencions en règim de concurrència competitiva per al reforçament de la identitat pirinenca, el foment d'activitats de formació i promoció del patrimoni cultural i el desenvolupament local a l'Alt Pirineu i Aran..2 Aprovar les bases per a l'atorgament d'aquestes subvencions que consten a l'annex d'aquesta Ordre..3 Aquesta convocatòria es finançarà amb càrrec a les posicions pressupostàries D/481000100/5420 (5.000 euros), D/482000100/5420 (35.000,00 euros), D/460000100/5420 (50.000,00 euros) i D/461000100/5420 (10.000 euros) del pressupost de l'Institut per al Desenvolupament i la Promoció de l'Alt Pirineu i Aran.
La quantitat màxima que es destina a aquestes subvencions durant l'any 2009 és de 100.000 euros.
President de l'Institut per al Desenvolupament
i la Promoció de l'Alt Pirineu i Aran
1.1 Aquestes subvencions tenen per objecte el reforçament de la identitat pirinenca, el foment d'activitats de formació i promoció del patrimoni cultural, el desenvolupament local a l'Alt Pirineu i Aran, durant l'any 2009.
1.2 Les activitats a què es fa referència en l'apartat anterior poden incloure les actuacions següents:
a) Projectes relacionats amb la gestió, protecció, promoció, recerca, formació i producció del patrimoni cultural i artístic.
b) Realització d'activitats i projectes relacionats amb la promoció socioeconòmica del territori no vinculades directament amb l'àmbit turístic.
c) Organització d'activitats formatives no reglades i assistència a cursos que es realitzin dins o fora de l'Alt Pirineu i Aran.
d) Organització d'activitats, jornades i seminaris realitzats en l'àmbit del patrimoni i el desenvolupament local.
e) Organització d'esdeveniments relacionats amb el reforçament de la identitat pirinenca.
f) Edició de publicacions de caràcter cultural, socioeconòmic i científic de l'Alt Pirineu i Aran.
1.3 Queden excloses d'aquesta Ordre les activitats següents:
a) Redacció de projectes d'obra.
b) La rehabilitació i/o la reforma d'edificis i altres elements patrimonials.
c) Les excavacions arqueològiques.
d) Els fulletons de promoció turística..2 Entitats beneficiàries
2.1 Poden sol·licitar aquestes subvencions els ens locals, els consorcis i les fundacions de l'Alt Pirineu i Aran, i les entitats jurídiques sense ànim de lucre, legalment constituïdes i inscrites en el registre corresponent, amb domicili social a l'àmbit territorial de l'Alt Pirineu i Aran vinculades a activitats formatives, de recerca, culturals, patrimonials i de promoció socioeconòmica, que impulsin el desenvolupament local a l'Alt Pirineu i Aran.
2.2 Es podrà presentar més d'una sol·licitud per beneficiari, però només es concedirà la subvenció per un ajut i no podrà concórrer a la convocatòria més d'una sol·licitud per la mateixa actuació.
2.3 Els beneficiaris no poden incórrer en cap dels supòsits previstos a l'article 13 de la Llei 38/2003, de 17 de novembre, general de subvencions.
2.4 Els beneficiaris han d'estar al corrent en el compliment de les seves obligacions tributàries davant l'Estat, la Generalitat de Catalunya i de les seves obligacions davant la Seguretat Social..3 Sol·licituds
3.1 Les sol·licituds s'han de presentar en suport paper mitjançant l'imprés normalitzat que es podrà descarregar des de la web: www.gencat.cat/ptop o obtenir a la seu de l'Institut per al Desenvolupament i Promoció de l'Alt Pirineu i Aran.
La signatura i presentació de les sol·licituds comporta la plena acceptació d'aquestes bases.
Així mateix, i d'acord amb la disposició addicional primera de la Llei 21/2005, de 29 de desembre, modificada per l'article 24 de la Llei 5/2007, de 4 de juliol, la signatura de la sol·licitud porta implícita l'autorització a l'òrgan gestor per comprovar, d'ofici, si l'entitat beneficiària està al corrent de les obligacions tributàries i amb la Seguretat Social, llevat que aquesta autorització es denegui expressament.
En el supòsit de denegació de l'autorització, l'entitat beneficiària queda obligada a presentar en el moment de sol·licitar l'ajut una còpia del NIF o CIF de l'entitat sol·licitant; i en el moment de la justificació, el certificat expedit per l'Agencia Estatal de l'Administració Tributària, el certificat de l'Agència Tributària de Catalunya i el certificat de la Tresoreria General de la Seguretat Social d'estar al corrent del compliment de les obligacions tributàries.
3.2 El lloc de presentació de les sol·licituds és el registre de l'Institut per al Desenvolupament i la Promoció de l'Alt Pirineu i Aran, plaça de la Creu, 1, 25620 Tremp, o bé en qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
3.3 El termini de presentació de sol·licituds és d'un mes a comptar de l'endemà de la publicació d'aquesta convocatòria al Diari Oficial de la Generalitat de Catalunya.
3.4 A les sol·licituds, s'hi ha d'adjuntar la documentació següent:
a) El NIF o CIF de l'entitat que sol·licita la subvenció, quan no s'hagi autoritzat l'òrgan gestor per la seva obtenció.
b) En el cas d'entitats jurídiques sense ànim de lucre, documentació original o fotocòpia compulsada que acrediti la personalitat jurídica de l'associació, així com el seu caràcter d'entitat sense ànim de lucre.
No cal aportar aquesta documentació en el cas que l'entitat sol·licitant ja l'hagi presentat abans a l'Institut per al Desenvolupament i la Promoció de l'Alt Pirineu i Aran, sempre que no hagin transcorregut més de cinc anys des de la presentació i no hagi experimentat cap modificació.
En aquest supòsit, cal indicar en el model normalitzat de document clarament la data en què van ser presentats i el procediment a què feien referència.
Si l'Institut per al Desenvolupament i la Promoció de l'Alt Pirineu i Aran, per causes alienes a la seva actuació, no pot aconseguir els documents, ha de requerir l'entitat sol·licitant perquè els aporti en el termini de 15 dies.
c) Quan el sol·licitant sigui un ajuntament o un consell comarcal, certificat de l'acord del ple pel qual s'aprova la realització de l'actuació, s'acull a la subvenció i es compromet a dur a terme les inversions necessàries.
d) Declaració responsable del compliment dels requisits que estableixen els articles 32.1 i 32.2 de la Llei 1/1998, de 7 de gener, de política lingüística.
e) Declaració responsable d'estar al corrent de les obligacions tributàries i amb la Seguretat Social i de no estar inclòs en cap altre dels supòsits previstos a l'article 13 de la Llei 38/2003, de 17 de novembre, general de subvencions.
f) Declaració del fet que en aquesta anualitat no s'han rebut altres subvencions pel mateix concepte o, si s'escau, import de la subvenció sol·licitada i/o concedida i l'ens concedent.
g) En el supòsit que l'associació o entitat sol·licitant tingui 50 o més de treballadors/es, declaració responsable conforme es dóna ocupació a treballadors/es disminuïts/ïdes en un percentatge mínim del 2% de la plantilla respectiva, en compliment de l'obligació que preveu l'article 38.1 de la Llei 13/1982, de 7 d'abril, d'integració social de minusvàlids, o del compliment alternatiu de la quota de reserva a favor dels treballadors/es amb discapacitat que regula el Reial decret 365/2005, de 8 d'abril i el Decret 246/2000, de 24 de juliol.
i) Declaració conforme l'entitat sol·licitant utilitzarà el logo de l'Institut per al Desenvolupament i la Promoció de l'Alt Pirineu i Aran en la publicitat i difusió de l'actuació per a la qual es demana l'ajut.
j) Pla de treball que defineixi clarament els punts següents:
L'objectiu i les activitats previstes.
El pressupost de les activitats previstes en la sol·licitud.
El finançament per realitzar les activitats previstes en la sol·licitud.
3.5 Les declaracions especificades als apartats d), e), f ) g) i i) ja estan incloses en el model de sol·licitud normalitzat, i la documentació especificada als apartats c) i h) es pot omplir directament en aquest model de sol·licitud normalitzat, i per tant, si s'utilitza aquest model no cal adjuntar-los.
3.6 Si la sol·licitud presenta defectes o inexactituds o omet algun dels documents exigibles, l'Institut per al Desenvolupament i la Promoció de l'Alt Pirineu i Aran requerirà la persona interessada perquè en el termini de deu dies hàbils esmeni el defecte o aporti els documents preceptius, amb la indicació que, si no ho fa, es considerarà que desisteix de la seva petició i es dictarà la corresponent resolució de desistiment..4 Compatibilitat de les subvencions
5.1 El procediment de concessió és el de concurrència competitiva que preveu l'article 22 de la Llei 38/2003, general de subvencions.
a) Adequació de l'activitat a l'objecte de la convocatòria: fins a 4 punts.
b) Qualitat tècnica de l'edició a publicar o de l'activitat formativa i divulgativa: fins a 4 punts.
c) Incidència de l'activitat en la dinamització cultural del territori objecte de l'activitat: fins a 6 punts.
d) Incidència de l'activitat en la dinamització socioeconòmica del territori objecte de l'activitat: fins a 6 punts.
5.3 L'import màxim de subvenció per sol·licitud és de 3.000 euros.
5.4 Les sol·licituds que obtinguin una valoració igual o inferior a 9 punts no rebran subvenció.
5.5 La subvenció es pot concedir per l'import total sol·licitat o bé per un import parcial, tenint en compte les disponibilitats pressupostàries i el nombre de sol·licituds presentades.
L'import de la subvenció en cap cas pot superar, aïlladament o conjuntament, el cost total de les operacions per a les quals es demana..6 Tramitació
6.1 L'òrgan instructor del procediment és l'Institut per al Desenvolupament i Promoció de l'Alt Pirineu i Aran (IDAPA).
6.2 Per a l'avaluació de les sol·licituds s'ha de constituir una comissió integrada per les persones següents:
a) El director o directora de l'Institut per al Desenvolupament i la Promoció de l'Alt Pirineu i Aran, que la presideix.
b) Un/a tècnic/a de l'Institut per al Desenvolupament i la Promoció de l'Alt Pirineu i Aran, que actua com a secretari/ària.
c) Una persona en representació de la Federació de Municipis de Catalunya.
d) Una persona en representació de l'Associació Catalana de Municipis i Comarques.
A més de les persones esmentades, poden assistir a les reunions de la comissió, en qualitat d'assessors, amb veu i sense vot, aquelles persones que s'estimi convenient i que siguin designades a aquest efecte.
La comissió es regeix en el seu funcionament per les disposicions aplicables als òrgans col·legiats de la Generalitat de Catalunya..7 Resolució
7.1 Correspon al president de l'Institut per al Desenvolupament i la Promoció de l'Alt Pirineu i Aran, a proposta de la Comissió, la resolució definitiva de les sol·licituds presentades, la qual s'ha d'emetre en el termini d'un mes a comptar de l'endemà de la finalització del termini de presentació de les sol·licituds.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació, i de primera modificació dels articles 81, 82 i 83 de la Llei 13/1989, d'organització, procediment i règim jurídic de l'Administració de la Generalitat de Catalunya.
7.2 La resolució de concessió o denegació de la subvenció, degudament motivada, es notificarà individualment a l'interessat.
La notificació s'ha de cursar per qualsevol mitjà que permeti tenir constància de la seva recepció.
Així mateix, se'n donarà trasllat a la Comissió de Cooperació Local.
7.3 La resolució dictada exhaureix la via administrativa, i contra aquesta resolució es pot interposar recurs potestatiu de reposició, de conformitat amb el que preveuen els articles 107.1, 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, davant del mateix òrgan que ha dictat l'acte impugnat, en el termini d'un mes comptador des de l'endemà de rebre la notificació.
El recurs s'entén desestimat si transcorre el termini d'un mes sense que es dicti resolució expressa i, en aquest cas, es pot interposar recurs contenciós administratiu en el termini dels sis mesos següents, d'acord amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, contra aquesta resolució es pot interposar recurs contenciós administratiu, de conformitat amb el que preveuen l'article 116 de la Llei 30/1992, de 26 de novembre, i l'article 25 de la Llei 29/1998, de 13 de juliol, davant la Sala Contenciós Administrativa del Tribunal Superior de Justícia de Catalunya, en el termini de dos mesos comptadors des de l'endemà de rebre la notificació.
7.4 Es donarà publicitat dels ajuts concedits mitjançant l'exposició de la relació d'aquests ajuts al tauler d'anuncis de l'Institut per al Desenvolupament i la Promoció de l'Alt Pirineu i Aran i en el cas de subvencions d'un import igual o superior a 3.000 euros, mitjançant la publicació al DOGC..8 Obligacions dels beneficiaris
Els beneficiaris de les subvencions assumeixen les obligacions establertes a l'article 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 de la Llei 38/2003, de 17 de novembre, general de subvencions i, específicament, les següents:
a) Realitzar la inversió objecte de la subvenció abans de la data prevista en la base 9.1 d'aquesta Ordre.
b) Justificar davant de l'Institut per al Desenvolupament i la Promoció de l'Alt Pirineu i Aran la realització de les inversions de què són l'objecte.
c) Sotmetre's a les actuacions de comprovació que corresponguin a l'Institut per al Desenvolupament i la Promoció de l'Alt Pirineu i Aran i a les de control de la inversió que corresponguin a la Intervenció General de la Generalitat, a la Sindicatura de Comptes o a altres òrgans competents, tant estatals com comunitaris, i aportar tota la informació que els sigui requerida en l'exercici de les actuacions anteriors.
d) Comunicar l'obtenció d'altres ajuts per a la mateixa finalitat procedents d'altres òrgans de l'Administració, d'altres administracions públiques o ens públics de què depenen i d'altres persones físiques o jurídiques de naturalesa privada.
e) Comunicar a l'Institut per al Desenvolupament i la Promoció de l'Alt Pirineu i Aran qualsevol alteració en les condicions que van motivar l'atorgament de la subvenció, i també, l'obtenció d'altres subvencions per a la mateixa finalitat.
h) Fer constar, en totes les actuacions de difusió i publicitat de la inversió subvencionada, la participació de l'Institut per al Desenvolupament i la Promoció de l'Alt Pirineu i Aran en el seu finançament.
i) Procedir al reintegrament dels fons percebuts en els supòsits esmentats a l'article 10 d'aquesta Ordre..9 Justificació i pagament
9.1 La persona beneficiària ha de justificar el compliment de la finalitat per a la qual se li atorga la subvenció abans de l'1 de novembre de 2009.
L'Institut per al Desenvolupament i la Promoció de l'Alt Pirineu i Aran pot ampliar aquest termini a petició de la persona beneficiària si aquesta acredita, amb anterioritat a la data expressada, la impossibilitat de donar compliment a aquesta obligació per causa justificada que no li sigui directament imputable.
9.2 La justificació s'ha de dur a terme mitjançant la presentació a l'Institut per al Desenvolupament i la Promoció de l'Alt Pirineu i Aran de la documentació següent:
a) Memòria descriptiva de les operacions realitzades amb càrrec a la subvenció atorgada, amb els seus costos totals.
b) En el cas d'entitats jurídiques sense ànim de lucre, relació de factures que indiquin a quina operació s'imputen i expressin el cost total i desglossat o, en el cas d'ens locals, certificat del secretari o de l'òrgan competent de l'ens local beneficiari, on consti l'import total de l'activitat, la procedència i quantia dels fons amb què s'ha finançat l'activitat i l'aplicació de la totalitat del finançament de l'actuació, i la justificació que l'import de la subvenció s'ha destinat a la realització de les actuacions per a les quals es va sol·licitar la subvenció.
c) Certificació acreditativa d'estar al corrent en el compliment de les obligacions tributàries amb la Generalitat de Catalunya i amb l'Administració General de l'Estat, estesa per l'Agència Tributària Catalana i per l'Agència Estatal de l'Administració Tributària en el cas que no s'hagi autoritzat la seva comprovació d'ofici a l'òrgan gestor.
d) Certificació positiva d'estar al corrent en el compliment de les obligacions amb la Seguretat Social, estesa per la Tresoreria General de la Seguretat Social, en el cas que no s'hagi autoritzat la comprovació d'ofici a l'òrgan gestor.
9.3 Els justificants i les factures que han de presentar els beneficiaris s'han de referir a la totalitat del pressupost de l'activitat subvencionada, encara que la quantitat atorgada com a subvenció sigui inferior a aquella.
En cas contrari, es redueix la subvenció en la proporció corresponent.
9.4 Quan les inversions hagin estat finançades, a més, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons.
9.5 Una vegada hagi estat revisada la correcta justificació de les subvencions atorgades, s'ha de tramitar el pagament de les quantitats consignades en la resolució d'atorgament..10 Revisió i modificació
En el supòsit que es constati que s'han alterat les condicions que van donar lloc a l'atorgament de l'ajut, o bé que s'hagin obtingut altres ajuts, l'Institut per al Desenvolupament i la Promoció de l'Alt Pirineu i Aran pot revisar els ajuts concedits i, especialment, modificar la resolució de concessió.
En el cas que es produeixi un excés en el finançament sobre el cost del projecte subvencionat, es procedirà d'acord amb el que estableix l'article 34 del Reglament de desplegament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol..11 Reintegrament
És procedent el reintegrament de les quantitats percebudes quan s'incorri en alguna de les causes que preveuen l'article 99 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions.
Així mateix, és procedent el reintegrament quan s'incompleixin els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística..12 Règim jurídic
A aquestes subvencions els són aplicables, a més d'aquestes bases, els preceptes del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i els preceptes bàsics de la Llei 38/2003, de 17 de novembre, general de subvencions, i del Reglament de l'esmentada Llei, aprovat per Reial decret 887/2006, de 21 de juliol, com també la resta de normes de dret administratiu i, si no n'hi ha, les normes de dret privat.